Allen den, die disen brief an sehent oder hoͤrrent lesen, ✳ kùnd ich, Uͦlrich Koler ✳ von Horneskon, ✳ under vogt in dem Eygen und uff dem Boͤtzberg ze
den ziten, ✳ daz ich offenlich ze gericht saz ✳ ze Brugg in Ergoͤw ✳ vor der stat vor dem Obren Tor uss an offener strasse ✳ an der hocherbornen fùrsten
stat, miner gnedigen herren, ✳ der herzogen ze Oͤsterrich, ✳ ze Styr, ze Kernden, ✳ da fùr mich kament ✳ an offenn gericht ✳ juncher Henman vō Wolon, ein
edel knecht, ✳ un̄ froͧ Anna von Yberg, ✳ sin elichù muͦter, ✳ ze einem teil, ✳ un̄ Fridrich ze Nidrist, ✳ schafner ✳ der erwirdigen, geistlichen froͧwen, ✳ der eptissin un̄
des conventz gemeinlich ✳ der closterfroͧwē ze Kùngsvelt, ✳ un̄ Uͦlrich Keller vō Waltzhuͦt, ✳ bed an stat ✳ der vorḡ₎ erwirdigen, geistlichen closterfroͧwen
ze Kùngsvelt, gelegen in Ergoͤw ✳ in Costenzer bystum, ✳ zem andren teil. ✳ und vˀjahen da die obgen̄ ✳ juncher Henman vō Wolon ✳ un̄ froͧ Anna, sin muͦter,
offenlich vor mir in gerichte ✳ muͦtwilklich ✳ un̄ unbetwūgenlich ✳ ires friien willen, daz si hetten vˀkoͧffet ✳ un̄ ze koͧffēne ✳ un̄ ze koͧffēne gegeben ✳ recht un̄
redlich ✳ in eines rechten koͧffes wiss ✳ fùr si un̄ ir erben ✳ ✳ den vorḡ₎ Fridrich ✳ un̄ Uͦlrich Keller ✳ zuͦ den obgen̄ ✳ erwirdigen, ✳ geistlichen ✳ froͧwen handen un̄ allē
ir nach komē ✳ der closterfroͧwen ✳ der closterfroͧwen ze Kùngsvelt ✳ acht stuk geltz an korn ✳ un̄ an fleisch ✳ mit huͤnren mit eiiern ✳ jerlich zinses ✳ ze sant Martis
tag, ✳ gelegen ze Byra in dem Eygen, ✳ buwet Ruͦdolf Teko ✳ un̄ Bùrgi Broͤchchi. ✳ disù vorḡ₎ acht stuk geltz ✳ hant die obgen̄ ✳ juncher Henman vō Wolon ✳ un̄ froͧ
Anna, sin muͦter, ✳ vˀkoͧffet ✳ un̄ ze koͧffenne gegeben ✳ fùr si un̄ ir erben ✳ den̄ obgen̄ Fridrich ✳ un̄ Uͦlrich Keller ✳ zuͦ den̄ vorgeschribnen ✳ erwirdigen, geistlichen froͧwen
handen ✳ fùr lidig, fry ✳ eygen, ✳ ✳ also daz oͧch die lùt, die uff den̄ vorḡ₎ guͤtern sitzent ✳ un̄ buwent, ✳ daz die soͤllent ✳ den̄ obgen̄ erwirdigen froͧwen ✳ un̄ irn phruͦ¬
ndern ✳ un̄ ir amptlùten ✳ gehorsam sin ✳ mit dienst ✳ in aller der wis ✳ als dem obgen̄ ✳ juncher Heinman von Wolon ✳ un̄ sinen vordren ✳ untz har ✳ anͧ alle geverd,
umb anderhalb hundert phunt un̄ zwei phunt ✳ stebler phennīg, ✳ dero die obgen̄ ✳ Henman vō Wolon ✳ un̄ froͧ Anna, sin muͦter, ✳ gar un̄ gentzklich ✳ bericht un̄ gewert
sint ✳ un̄ in ir schinberen nutz komen un̄ bekert sint ✳ vō den̄ obgen̄ ✳ erwirdigen, geistlichen froͧwen ✳ un̄ ir amptlùten, ✳ des si offenlich vˀjahen ✳ vor mir in gerichte. ✳
und do daz alles beschach, ✳ do giengen ✳ die obgen̄ Henman vō Wolon ✳ un̄ froͧ Anna, sin elichù muͦter, dar ✳ un̄ gaben uff ✳ un̄ entzigen sich oͧch ✳ gar un̄ gentzklich ✳ aller
der rechtūg, ✳ ansprach, vordrūg, ✳ so si un̄ ir vordren ✳ oder ir erben ✳ mochten han oder hatten ✳ an den̄ vorgen̄ acht stuk geltz, ✳ es si acker oder matten, ✳ mit holtz, mitt
veld, ✳ mit wun, mit weid, ✳ mit wasser, wasser rùns, ✳ mit aller zuͦ gehoͤrt, ✳ un̄ vertigottons oͧch ✳ fùr lidig, fry eygen, ✳ als urteilt un̄ gericht ✳ un̄ recht gab,
an min hant, ✳ un̄ gab ichs do uff den̄ obgen̄ ✳ Fridrich un̄ Uͦlrich Keller ✳ zuͦ den̄ egen̄ erwirdigen, geistlichen froͧwen handen ✳ un̄ allen ir nach komen ✳ desselbē
closters ze Kùngsveld ✳ an ir hant, ✳ und fraget do umb, ✳ ùb daz uff geben un̄ entziehen, ✳ so juncher Henman vō Wolon ✳ un̄ froͧ Anna, sin muͦter, ✳ taten an min
hant, ✳ und daz uffnemen, ✳ so Fridrich un̄ Uͦlrich Keller taten ✳ zuͦ den̄ obgen̄ erwirdigen, geistlichen ✳ closterfroͧwen handen ✳ von minr hant, ✳ ùb daz wol kraft un̄
macht moͤcht han nu un̄ har nach. ✳ do ward erteilt mit rechter, gesamnoter urteilt, ✳ daz es wol kraft un̄ macht ✳ sol un̄ mag han ✳ nu un̄ har nach, ✳ und
da wider ✳ der vorḡ₎ Henman vō Wolon ✳ nach sin muͦter ✳ noch ir erben noch nieman vō ira wegen ✳ niemer soͤnd getuͦn ✳ worten noch werken, ✳ mit reten noch
mit geteten ✳ noch mit keinem artikel, ✳ er si geschriben oder ungeschriben, ✳ funden oder noch funden moͤchten werden, ✳ da mitte der obgen̄ koͧff gehindert
oder vˀnichtet moͤcht werden, ✳ un̄ sunderlich da mitte ✳ die vorḡ₎ erwirdigen, geistlichen closterfroͧwen ✳ kein gebresten ✳ moͤchten enphan oder bringen ✳ an geistlichen oder an weltlichen gerichten ✳ oder anͧ gericht ✳ anͧ alle geverd. ✳ oͧch hant die obgen̄ Henman vō Wolon ✳ un̄ froͧ Anna, sin elichù muͦter, ✳ gelopt, des vorgen̄
koͧffes recht wer ze sinde ✳ fùr si un̄ ir erben ✳ an allen den̄ stetten, ✳ da es jemer not geschicht, ✳ den̄ obgen̄ erwirdigen, geistlichen froͧwen ✳ oder ir amptlùten oder
ir gewùssen botten ✳ anͧ geverd. ✳ un̄ hat oͧch Henman vō Wolon ✳ un̄ froͧ Anna, sin muͦter, ✳ getroͤst ✳ fùr Henmans geswistrigit, ✳ also wēne si zuͦ ir tagen koͤment, ✳ daz
si oͧch die obgēn guͦter ✳ mit aller zuͦ gehoͤrt ✳ uff soͤllent geben ✳ un̄ entziehen ✳ in aller der wiss, ✳ als Henman vō Wolon ✳ un̄ sin muͦter hant getan, anͧ geverd.
da bi waz un̄ sint gezùgen: ✳ Heinrich Vinsler, schulth̄ ze Brugg, ✳ Hans Tegervelt, ✳ Hans Evinger, ✳ Hans Schetwi, ✳ burger ze Brugg, ✳ Ruͦdolf Zimberman,
Hans zem Kenel ✳ un̄ ander erberlùten vil. ✳ ✳ und des ze einem waren un̄ stetten urkùnd ✳ alr der vorgeschribner dingen, ✳ so han ich, der obgen̄ vogt, ✳ min
insigel von des gerichtes wegen ✳ gehenket an disen brief. ✳ und ze einer meren vˀgicht un̄ zùgsamù, so han oͧch ich, der obgen̄ Henman vō Wolon, ✳ min
insigel ✳ fùr mich un̄ min muͦter ✳ un̄ alle min erben ✳ oͧch gehenket an disen brief. ✳ der geben ist ze Brugg in Ergoͤw ✳ in der stat, ✳ an dem nechsten
dornstag ✳ nach ùnser froͧwen tag ze der liechtmiss ze der kertz wichi, ✳ do man zalt von gottes gebùrt ✳ drùzehen hundert jar, ✳ dar nach in dem
sybenzigosten ✳ und drù jarr. ✳